वाशिंगटन, अमेरिकी राष्ट्रपति डोनाल्ड ट्रंप का प्रशासन उन राज्यों को मदद मुहैया कराएगा जो अपने स्कूल कर्मचारियों को हथियारों से सशक्त बनाना चाहते हैं। अधिकारियों ने रविवार को बताया कि फ्लोरिडा स्कूल में गोलीबारी में 17 लोगों के मारे जाने के बाद स्कूल परिसरों की सुरक्षा बढ़ाने की योजना के तहत यह कदम उठाया जाएगा। शिक्षा मंत्री बेत्सी डीवोस ने संवादाताओं के साथ कॉन्फ्रेंस कॉल में कहा कि स्कूल कर्मचारियों को शस्त्र मुहैया करानाल्ल स्कूल सुरक्षा बढ़ाने और ऐसा करने के लिए फौरन कदम उठाने की व्यावहारिक योजना-का हिस्सा है। स्कूलों में हथियार रखने के विवादास्पद विचार को शिक्षाविदों में से बहुत कमका समर्थन मिला है। राष्ट्रपति ट्रंप ने कांग्रेस से उस विधेयक को भी पारित करने का आग्रह किया है जो पृष्ठभूमि जांच और हिंसा रोकथाम कार्यक्रमों के क्रियान्वयन पर जोर देता है।